**Platinum Games Inc.** on japanilainen toimintavideopelejä kehittävä ja julkaiseva yritys, jonka perustivat aiemmin Capcomin rahoittamassa Clover Studiossa työskennelleet Shinji Mikami, Atsushi Inaba ja Hideki Kamiya vuonna 2007 nimellä **Seeds, Inc**. Yhtiön päämaja sijaitsee Osakassa, Japanissa.

Historia
--------

Capcomin hallitus päätti lopettaa Clover Studion toiminnan lokakuussa 2006 ja lakkautus tapahtui maaliskuun lopussa 2007. Elokuussa perustettiin Seeds, Inc. joka puolestaan lokakuussa yhdistyi ODD Incorporated -nimisen yhtiön kanssa muodostaen Platinum Gamesin. Toukokuussa 2008 yhtiö teki sopimuksen neljästä pelistä Sega-peliyhtiön kanssa: *Bayonetta* PlayStation 3:lle ja Xbox 360:lle, scifiroolipeli *Infinite Space* Nintendo DS:lle, *Sin City* -elokuvasta inspiraatiota saanut *MadWorld* Wiille ja Shinji Mikamin ohjaama *Vanquish*, joka julkaistiin lokakuun 19. vuonna 2010. Mikami ilmoitti sittemmin jättävänsä Platinum Gamesin ja perustavansa oman Tango Gameworks -nimisen pelitalon, joka siirtyi myöhemmin ZeniMax Median omistukseen.

Lokakuussa 2010 Atsushi Inaba ilmoitti Platinum Gamesin yhteistyön Segan kanssa jatkuvan, ja joulukuussa vuonna 2008 laadittuun sopimukseen lisättiinkin vielä viides peli, jonka tammikuussa 2011 paljastettiin olevan *Anarchy Reigns*, joka julkaisuajaksi kaavailtiin heinäkuuta 2012. *Anarchy Reigns* on jatkoa aiemmin ilmestyneelle *MadWorldille*. Vuoden 2011 loppupuolella Platinum Gamesin ilmoitettiin olevan myös Konamin *Metal Gear Rising: Revengeance* -pelin kehittäjä. Vuoden 2012 E3-messuilla peliyhtiö Nintendo kertoi julkaisevansa Platinum Gamesin kehittämän *The Wonderful 101:n*, ja syyskuussa ilmoitettiin myös aikeista tehdä *Bayonettalle* jatko-osa *Bayonetta 2* Wii U -pelikonsolille.

Vuonna 2017 Square Enix julkaisi yhtiön kehittämän pelin *Nier: Automata*.

Vuonna 2020 yhtiö kertoi onnistuneesta Kickstarter-rahoituksesta *The Wonderful 101* -pelin julkaisemisesta uusille alustoille sekä lisäsisällöstä peliin.

Pelit
-----

Luettelo julkaistuista peleistä.

| Vuosi | Nimi | Julkaisija | Alusta |
| --- | --- | --- | --- |
| 2009 | *MadWorld* | Sega | Wii |
| *Infinite Space* | Nintendo DS |
| *Bayonetta* | PlayStation 3, Xbox 360, Wii U |
| 2010 | *Vanquish* | PlayStation 3, Xbox 360 |
| 2012 | *Anarchy Reigns* |
| 2013 | *Metal Gear Rising: Revengeance* | Konami Digital Entertainment | PlayStation 3, Xbox 360, Microsoft Windows, OS X, Shield Portable |
| *The Wonderful 101* | Nintendo | Wii U |
| 2014 | *Bayonetta 2* |
| *The Legend of Korra* | Activision | Microsoft Windows, PlayStation 3, PlayStation 4, Xbox 360, Xbox One |
| 2015 | *Transformers: Devastation* |
| 2016 | *Star Fox Zero* | Nintendo | Wii U |
| *Star Fox Guard* |
| *Teenage Mutant Ninja Turtles: Mutants in Manhattan* | Activision | Microsoft Windows, PlayStation 3, PlayStation 4, Xbox 360, Xbox One |
| 2017 | *Nier: Automata* | Square Enix | PlayStation 4, Microsoft Windows |
| *8-Bit Bayonetta* | Sega | Microsoft Windows |
| 2018 | *Granblue Fantasy Project Re:Link* | TBA | PlayStation 4 |
| *Lost Order* | Android, iOS |
| 2019 | Astral Chain | Nintendo | Nintendo Switch |
| 2019 | *Babylon's Fall* | Square Enix | Microsoft Windows, PlayStation 4 |
| TBA | *Bayonetta 3* | Nintendo | Nintendo Switch |
|

Lähteet
-------

1. ↑   *web.archive.org*. Viitattu 5.12.2013. (englanniksi)
2. ↑   *develop-online.net*. Viitattu 5.12.2013. (englanniksi)
3. ↑   *gamespot.com*. Viitattu 5.12.2013. (englanniksi)
4. ↑   *gamespot.com*. Viitattu 5.11.2013. (englanniksi)
5. ↑   *platinumgames.com*. Viitattu 6.12.2013. (englanniksi)
6. ↑   *platinumgames.com*. Viitattu 5.12.2013. (englanniksi)
7. ↑  NieR: Automata GameSpot. Viitattu 11.4.2017. (englanniksi)
8. ↑  Haydn Taylor: PlatinumGames: The Wonderful 101 Kickstarter wasn't about the money *gamesindustry.biz*.  2.3.2020. Viitattu 3.3.2020. (englanniksi)
9. ↑  PlatinumGames announces Babylon’s Fall  11.6.2018. Polygon. Viitattu 12.6.2018.
10. ↑  Jordan King: Bayonetta 3: Everything we know about Platinum’s next big project  27.4.2018. Trusted Reviews. Viitattu 12.6.2018.

Aiheesta muualla
----------------

* Platinum Gamesin kotisivut (englanniksi)
* Yrityksen profiili MobyGamesissä (englanniksi)